อายุ 25 ปีค่ะ พอดีเจ็บที่ใต้รักแร้เหมือนมีก้อนนิ่มๆข้างขวาตอนแรกไปคลีนิคค่ะหใอบอกเป็นนมเต้าที่3 ให้ไปผ่าออกที่รพ. และเขียนจดหมายให้ไปที่รพ. เช้ารุ่งขึ้นก็เลยไปที่รพ. ไปหาตอนปรกฟมออ่านจดหมายและตรวจที่รักแร้ก่อนค่ะ สักพักขอตรวจที่เต้านม พอครวจไปคุณบอกว่าคลำเจอก้อนบริเวณเต้านมไม่ใช่ที่รักแร้แต่คลำหาขอบได้ไม่ชัด บริเวณเต้านมค่ะ ประมาณ2 ซม. กดเจ็บนิดหน่อยค่ะ คืออยากทราบว่าเสี่ยงเป็นเนื้อร้ายไหมคะ
สวัสดีค่ะ ก้อนที่เต้านม อาจมีสาเหตุมาจาก-ก้อนเนื้องอกธรรมดา มีหลายชนิด ที่พบได้บ่อยคือ ก้อนเนื้องอก fibroadenoma แต่มักไม่ได้ทำให้มีอาการเจ็บหรือปวด-ถุงน้ำในเต้านม ที่เกิดจากอิทธิพลของฮอร์โมน มักเป็นๆหายๆตามรอบเดือน มักคลำได้เป็นก้อนนิ่มๆ กลิ้งไปมาได้ โดยปกติจะไม่ได้ทำให้เจ็บปรือปวด แต่หากมีการอักเสบเกิดขึ้นก็จะทำให้มีอาการปวดและก้อนแข็งขึ้นได้-เกิดจากเซลล์ไขมันในเต้านมตาย โดยเป็นผลจากการที่เต้านมถูกกระแทก ในช่วงแรกจะมีอาการเจ็บปวด ต่อมาอาการปวดจะหายไป และจะคลำได้เป็นก้อนขึ้นมาแทน-มีการอักเสบของต่อมน้ำนมและท่อน้ำนม ทำให้เนื้อเยื่อแข็งขึ้น เลยคลำได้เหมือนเป็นก้อน ร่วมกับมีอาการเจ็บหรือปวดร่วม เต้านมอาจบวมและแดง-มะเร็งเต้านม แต่พบได้น้อยมากในคนอายุน้อย อีกทั้งส่วนใหญ่มักไม่ค่อยมีอาการเจ็บหรือปวดหากก้อนไม่ใหญ่มากแนะนำพบแพทย์ทั่วไปหรือศัลยแพทย์เต้านม เพื่อตรวจก้อนที่ว่านี้อย่างละเอียดอีกครั้ง อาจต้องทำแมมโมแกรมหรืออัลตราซาวน์เต้านมร่วมด้วย เพื่อให้เห็นลักษณะก้อนที่ชัดเจนขึ้น หากแพทย์สงสัยเนื้อร้ายอาจมีการตัดชิ้นเนื้อไปตรวจเพิ่มเติมค่ะส่วนการคลำที่รักแร้เป็นการดูว่ามีต่อมน้ำเหลืองโตหรืออักเสบหรือไม่ ถ้ามีแพทย์อาจนึกถึงเนื้อร้ายที่มีการกระจายไปต่อมน้ำเหลืองได้มากขึ้นในเบื้องต้น ไม่ควรไปกดหรือนวดคลึงเต้านม เพราะอาจทำให้เกิดการอักเสบขึ้นมาได้ ไม่เอายาอะไรไปทาหรือซื้อยาใดๆมารับประทานเอง และหมั่นคลำก้อนใหม่ๆที่เต้านมเสมอ